ПРЕДЛОЖЕНИЯ ЗА ДЕЙНОСТИ НА

НАРОДНО ЧИТАЛИЩЕ „Паисий Хилендарски – 1902“ с. Масларево, общ. Полски Тръмбеш, обл. Велико Търново, мобилен: 0878 659 302, за 2023 година.

**1. КУЛТУРНО – МАСОВА ДЕЙНОСТ**

**ЯНУАРИ**

21,01 – ДЕН НА РОДИЛНАТА ПОМОЩ /БАБИН ДЕН/ - За деня на родилната помощ, в малкият салон на Читалището ще бъде организирана празнична почерпка. Специални гости ще са: бившата акушерка на селото, медицински лица, които са асистирали при раждания и майките с деца, родени през миналата година „Бабинчета“. Празненството ще започне с традиционно измиване на ръцете на акушерката, поднасяне на цветя и благодарности към нея и поднасяне на подаръци и благопожелания за „бабинчетата“. По време на почерпката ще има подходяща музика и всеки желаещ ще може да се изяви с танц, песен или история, свързана с празника.

**ФЕВРУАРИ**

14,02 – ТРИФОН ЗАРЕЗАН – В чест на празника на виното и веселието, центъра на селото ще бъде озвучен с подходяща музика. Ще бъде избран цар на виното, който ще направи традиционното „зарязване“ на лозето.

Читалището ще бъде закичено с венец от лозови пръчки и празникът ще продължи с хора и подходящи песни.

28,02 – РАБОТИЛНИЧКАТА НА БАБА МАРТА – В деня преди Първи Март, в читалището ще бъде организирана работилничка за мартеници. На децата ще бъдат раздадени нужните материали за изработването на мартеници и помощниците на „Баба Марта“ ще им помагат и показват как се правят мартеници. Стихотворения и песни свързани с празника и истории за мартеници ще съпътстват празника. След като мартениците са готови, с тях ще бъде украсено читалището за предстоящият празник.

**МАРТ**

03,03 – ДЕН НА ОСВОБОЖДЕНИЕТО НА БЪЛГАРИЯ ОТ ТУРСКО РОБСТВО – Озвучаване на центърът на село Масларево с подходящи, патриотични песни.

08,03 – ДЕН НА ЖЕНАТА – В малкият салон на Читалището ще бъде организирана празнична почерпка за жените от селото. Деца ще рецитират стихове и ще пеят песнички за майката. На всяка присъстваща жена ще бъде поднесено цвете. Ще се разиграе томбола и викторина и празникът ще продължи с музика, танци и веселие.

**АПРИЛ**

13,04 – ВЕЛИКДЕНСКА РАБОТИЛНИЦА – В двора на църковният храм в село Масларево ще бъде организирано боядисване на яйца за децата от селото. Необходимите материали ще бъдат осигурени за присъстващите, както и достатъчно количество яйца. Децата ще чуят истории за светлият празник и ще поднесат цветя и червени яйца пред светите икони.

**МАЙ**

24,05 – ДЕН НА СЛАВЯНСКАТА ПИСМЕНОСТ – На сцената на Читалището ще бъде изнесено представление за жителите и гостите на селото. Участие в него ще вземат самодейци от селото и околните села, Читалището ще бъде украсено и пред портрета на Светите братя Кирил и Методий ще бъдат поднесени цветя.

**ЮНИ**

01,06 – МЕЖДУНАРОДЕН ДЕН НА ДЕТЕТО – На центъра на селото ще бъдат организирани игри и забавления за децата. Ще има музика, занимателна викторина и много възможности за всеки, да спечели награда. Почерпка с лакомства за всички, рисунки по асфалта, федербал и игри с топка.

05,06 – МЕЖДУНАРОДЕН ДЕН НА ПРИРОДАТА. – Разходка сред природата в околностите на селото.

**ЮЛИ**

01 – 31, 07 – ОРГАНИЗИРАНЕ НА КЛУБОВЕ ПО ИНТЕРЕСИ – Продължаване на работата на клубът по краезнание и шахматният клуб. Рисуване, спортни игри, излети сред природата и други дейности, предложени от децата.

**АВГУСТ**

01 – 31, 08 – ОРГАНИЗИРАНЕ НА КЛУБОВЕ ПО ИНТЕРЕСИ – Продължаване на работата на клубът по краезнание и шахматният клуб. Рисуване, спортни игри, излети сред природата и други дейности, предложени от децата.

**СЕПТЕМВРИ**

10,09 – ПОСЛЕДНИ ДНИ НА ЛЯТНАТА ВАКАНЦИЯ – Детско тържество с игри и смях и детска дискотека с танци за всички малки участници..

**ОКТОМВРИ**

26,10 – ДИМИТРОВ ДЕН – Празник на село Масларево и на Църковният храм на селото „Сети Великомъченик Димитър Солунски“. Курбан за здраве, приготвен и раздаден в двора на Храма, след приключването на който, центърът на селото ще бъде озвучен с хора и весела музика.

**НОЕМВРИ**

01,11 – ДЕН НА НАРОДНИТЕ БУДИТЕЛИ – Празненство в салона на Читалището с участието на самодейци от селото и околността.

**ДЕКЕМВРИ**

20 – 24,12 – КОЛЕДНИ И НОВОГОДИШНИ ПРИГОТОВЛЕНИЯ И ТЪРЖЕСТВА – Забавления за малки и големи с приготовления за предстоящите празници. Изработване на коледна украса с която да бъде украсено Читалището. Посрещане на Дядо Коледа и Снежанка, които ще донесат подаръци за всички. Веселие, смях и добро настроение в навечерието на светлите празници.

**2. БИБЛИОТЕЧНА ДЕЙНОСТ**

**ЯНУАРИ**

06,01,1848 – 175 години от рождението на Христо Ботьов Петков, революционер, поет, национален герой. – Тематичен кът.

**ФЕВРУАРИ**

05,02,2013 – 10 години от смъртта на Леда Гео Милева, поетеса, преводачка, деятелка в изкуството и културата. – Запознаване на най малките посетители на библиотеката с произведенията за деца на поетесата.

**МАРТ**

02,03,1943 – 80 години от рождението на Питър Франсис Строб, американски автор на фантастични и романи на ужаса, писал заедно с приятелят си Стивън Кинг. Запознаване на читателите с творчеството му.

**АПРИЛ**

29,04,1893 -130 години от рождението на Елисавета Любомирова Белчева, известна с псевдонима си Елисавета Багряна, българска поетеса, автор на детски книги, носителка на златен медал на Международната асоциация на поетите в Рим (1969) и предложена трикратно за Нобелова награда за литература. – Прочит на някой от стиховете ѝ с членовете на библиотеката.

**МАЙ**

02,05,2003 – 20 години от смъртта на Блага Николова Димитрова, писателка, поетеса, литературен критик и първи вицепрезидент на република България. – Запознаване на посетителите на библиотеката с живота, личността и творчеството ѝ.

**ЮНИ**

17,06,2013 – 10 години от смъртта на Майкъл Бейджънт, новозеландски писател на документални, исторически изследвания и алтернативна история. – Дискусия с членове на библиотеката върху творчеството му и алтернативната история която предлага той и колегите му.

**ЮЛИ**

140 години от рождението на Франц Кафка, романист и автор на разкази. Една от основните фигури на литературата на ХХ век. – Прочит на извадки от една от най известните му творби „Процесът“

**АВГУСТ**

13,08,1913 – 110 години от смъртта на Илия Рашков Блъсков, български писател, един от основоположниците на българската повествователна проза със своите повести „Изгубена Станка“ (1865) и „Злочеста Кръстинка“ (1870). Запознаване на посетителите на библиотеката с личността и творчеството му.

**СЕПТЕМВРИ**

01,09,1898 – 125 години от рождението на Димитър Талев Петров – Палисламов. Български писател и журналист, автор на тетралогията „Железният светилник“, „Преспанските камбани“, „Илинден“ и „Гласовете ви чувам“. – Прочит на подбрани извадки от произведенията му с членовете на библиотеката.

**ОКТОМВРИ**

21,10,1878 – 145 години от смъртта на Гюла Круди, унгарски журналист и писател на исторически и приключенски романи. – Запознаване на посетителите на библиотеката с личността и творчеството му.

**НОЕМВРИ**

24,11,1713 – 310 години от рождението на Лорънс Стърн, духовник и писател, произведенията на който са част от създаването на съвременният роман. Дискусия с членове на библиотеката над личността и тварчеството на писателя.

**ДЕКЕМВРИ**

02,12,1983 – 40 години от смъртта на българския писател-белетрист и сценарист, народен представител в VII народно събрание. Никола Делчев Гугов с псевдоним Павел Вежинов – Запознаване на посетителите на библиотеката с творчеството му.

**3. ХУДОЖЕСТВЕНА САМОДЕЙНОСТ.**

Към читалището на село Масларево работи Певческа група „ЗОРНИЦА“, която провежда редовни репетиции и участва в множество фестивали и местни и общински празници.

**4. ДОПЪЛНЕНИЕ.**

Настоятелството на НЧ “Паисий Хилендарски“ с. Масларево работи по осъществяването на следните, необвързани с времева рамка проекти:

1. Целогодишна работа с деца и осигуряването на простор за изява и насърчаване на творческата им мисъл и креативност.

2. Работа за приобщаване и запознаване с българската култура на нарастващият брой жители на селото с друга националност.

3. Своевременно и не планирано реагиране на културните нужди и желания на жителите на селото.

 Изготвил:

 /Звезделин Досев/